**Ելենա Կալիսկա** (սլովակ.՝ Elena Kaliská, հունվարի 19, 1972(1972-01-19), Զվոլեն, Central Slovakia, Սլովակիայի Սոցիալիստական Հանրապետություն, Չեխոսլովակիայի Սոցիալիստական Հանրապետություն), սլովակ կանոեիստ-սլալոմիստ։ Չորս Օլիմպիական խաղերի մասնակից։ Ամառային օլիմպիական խաղերի կրկնակի չեմպիոն 2004 և 2008 թվականներին կանոեով միայնակ թիավարությունում։ Աշխարհի ու Եվրոպայի բազմակի չեմպիոն։

Կենսագրություն
--------------

Ելենա Կալիսկան ծնվել է 1972 թվականի հունվարի 19-ին Չեխոսլովակիայի Զվոլեն քաղաքում։ Նրա հոբբիներն են թենիսը և երաժշտությունը։

2007 թվականին Ելենան ավարտել է Մատեյ Նելի համալսարանը Բանսկա Բիստրիցայում՝ ստանալով մագիստրի աստիճա։

Կարիերա
-------

Ելենա Կալիսկան սկսել է զբաղվել թիավարությամբ յոթ տարեկանում Զվոլենի ակումբում։ Ապա նա սկսել է հանդես գալ Լիպտովսկի Միկուլաշ քաղաքի ակումբում։

Նրա մարզիչը 2015 թվականից Պետեր Չիբակն է, նրան նաև օգնում են Ռոբերտ Օկորոցկին, Օլգա Լեյսալովա, Վլաստա Պատոչկովան, Լյուբոշ Գերտլը, Յան Ստախերան և Յան Պրաչարը։

Ելենա Կալիսկան զբաղեցրել է չորրորդ տեղը աշխարհի պատանեկան առաջնությունում։ Տասնյոթ տարեկանում ընկել է հեծանիվից, ինչից հետո ստիպված է եղել ապաքինվել ձախ ձեռքի վնասվածքից հետո։ Մեծահասակների մակարդակում նրա առաջին հաջողությունը եղել են մեդալները Եվրոպայի առաջնություններում՝ բրոնզե մեդալը 1996 թվականին Գերմանիայում և ոսկե մեդալը 1998 թվականին Չեխիայում։ Նա մասնակցել է 1996 թվականի Ամառային օլիմպիական խաղերին, որտեղ զբաղեցրել է 19-րդ տեղը։

Կալիսկան աստիճանաբար լավացրել է իր արդյունքները՝ 2000 թվականին Սիդնեյում անցկացված Ամառային օլիմպիական խաղերում զբաղեցնելով արդեն չորրորդ տեղը։ Կարիերայի գագաթնակետին հասել է 2004 թվականին՝ հաղթելով Աշխարհի գավաթի խաղարկության չորս մրցավազքերում, Եվրոպայի առաջնությունում և Աթենքում անցկացվող Օլիմպիական խաղերում։ 2005 թվականին նվաճել է ոսկե մեդալ Ավստրալիայում անցկացվող աշխարհի առաջնությունում, իսկ 2007 թվականին եղել է երկրորդը։

Մեկ տարի անց Ելենա Կալիսկան Պեկինում անցկացվող Օլիմպիական խաղերում դարձել է Օլիմպիական խաղերի կրկնակի չեմպիոն։

Իր կարիերայի ընթացքում Ելենա Կալիսկան յոթ անգամ հաղթել է Եվրոպայի առաջնությունում՝ ընդհանուր առմամբ արժանանալով 13 մեդալի։

Մրցանակներ
----------

2011 թվականի հունվարի 3-ին պարգևատրվել է Լյուդովիտ Շտուրի I դասի շքանշանով։

Ծանոթագրություններ
------------------

1. 1 2 3 4 5 6 7  «Elena Kaliská» (անգլերեն). ICF - Planet Canoe. 2016 թ․ օգոստոսի 5. Արխիվացված օրիգինալից 2019 թ․ ապրիլի 16-ին. Վերցված է 2019 թ․ ապրիլի 24-ին.
2. 1 2 3 4 5 6 7 8  «Elena Kaliska - K-1 women - Život Eleny Kaliskej» (սլովակերեն). elenakaliska.com. Արխիվացված օրիգինալից 2019 թ․ ապրիլի 16-ին. Վերցված է 2019 թ․ ապրիլի 24-ին.
3. ↑  «Canoeing at the 1996 Atlanta Summer Games: Women's Kayak Singles, Slalom» (անգլերեն). Olympics at Sports-Reference.com. Արխիվացված օրիգինալից 2011 թ․ մայիսի 20-ին. Վերցված է 2019 թ․ ապրիլի 24-ին.
4. ↑  «Canoeing at the 2000 Sydney Summer Games: Women's Kayak Singles, Slalom» (անգլերեն). Olympics at Sports-Reference.com. Արխիվացված օրիգինալից 2010 թ․ փետրվարի 1-ին. Վերցված է 2019 թ․ ապրիլի 24-ին.
5. ↑  Rad Ľudovíta Štúra, I. trieda «Rad Ľudovíta Štúra, I. trieda» (սլովակերեն). Արխիվացված օրիգինալից 2012 թ․ մարտի 19-ին. Վերցված է 2019 թ․ ապրիլի 24-ին. `{{cite web}}`: Check `|url=` value (օգնություն); Unknown parameter `|publusher=` ignored (օգնություն)

Արտաքին հղումներ
----------------

* Մարզիկի էջը databaseOlympics.com կայքում(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ելենա Կալիսկա» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | ICF · Olympic Channel · ՄՕԿ |
|  |
| Չափորոշչային վերահսկողություն | VIAF: 2056156565718023500001 · WorldCat VIAF: 2056156565718023500001 |

 |